Publication: Magyar Közlöny
Issue: MK-2010-40 (Year: 2010, Number: 40)
Era: contemporary
Section: „(3) E rendelet alkalmazása során az egészségügyrõl szóló 1997. évi CLIV. törvényben és az egészségügyi szolgáltatás
Paragraph Index: 180

(2) Az R. 4. § (1) bekezdés c) pontja helyébe a következõ rendelkezés lép: [A nyilvántartás a 3. § szerinti célok megvalósítása érdekében – a (2) bekezdésben foglaltakra tekintettel – az alábbi adatokat tartalmazza:] „c) a szolgáltató, és amennyiben az rendelkezik önálló szakmai szervezeti egységgel, akkor valamennyi szakmai-szervezeti egységére vonatkozóan külön-külön: ca) a 2. melléklet szerinti, engedélyezett egészségügyi szakmákat, szaktevékenységeket a hozzájuk tartozó kóddal, szakképesítéssel, szakvizsga-típussal együtt, cb) a ca) alpont szerinti szakmákhoz, illetve szaktevékenységekhez tartozó szolgáltatási típusok és ellátási formák megnevezését, továbbá az ellátások progresszivitási szintjét, cc) az engedélyezett szolgáltatások körét, amennyiben a mûködési engedély a szakmán, illetve szaktevékenységen belül csak egyes szolgáltatások nyújtására szól, cd) az engedélyezõ egészségügyi államigazgatási szerv által kiadott egyedi szolgáltatói azonosítót, továbbá a szakmai szervezeti egység egyedi azonosítóját, valamint ha egy vagy több szakmai szervezeti egység osztály szervezeti egység forma keretében mûködik, az osztály (mátrix osztály) megnevezését, ce) a területi ellátási kötelezettséget szakmánként vagy szaktevékenységenként, amennyiben a szolgáltató területi ellátási kötelezettséggel mûködik, cf) a mûködési engedély iránti kérelemben megjelölt mûködési területet, amennyiben a szolgáltató területi ellátási kötelezettség nélkül mûködik, cg) az engedélyezõ egészségügyi államigazgatási szerv megnevezését, azonosítóját, gh) a mûködési engedély keltét, számát, ci) a mûködés bármely korlátozásával kapcsolatos adatot, cj) a szakmai szervezeti egység ágyszámát, az osztály ágyszámát, mátrix osztály mûködtetése esetén a bázis ágyszámot és az összes ágyszámot is, ck) a heti rendelési idõt (a szolgáltató rendelésének óraszámát összesítve, illetve napi bontásban a rendelési idõ kezdése és befejezése idõpontjának megjelölésével), és a rendelkezésre állási idõt napi bontásban, cl) a szakmai szervezeti egység által nyújtott szolgáltatás jellegére figyelemmel a kapacitási adatokat szakmai szervezeti egységenként, cm) a közremûködés nyújtásának tényét, cn) a szakmai szervezeti egység közremûködõjének szolgáltatói egyedi azonosítóját, és a közremûködést nyújtó szakmai szervezeti egység egyedi azonosítóját, co) aközremûködõnekmûködésiengedélyt kiadóegészségügyiállamigazgatásiszervmegnevezésétésazonosítóját, cp) a közremûködést igénybe vevõ szolgáltató nevét, egyedi azonosítóját és a szakmai szervezeti egység egyedi azonosítóját, cq) a cn) és cp) alpontban meghatározott esetekben a közremûködés tartalmára vonatkozó adatokat (a személyi, vagy a személyi és tárgyi feltételek biztosítása), cr) a szakmai szervezeti egységhez tartozóan, ellátási formától függõen az ügyeleti részvételt, készenléti rendszerben való részvétel tényét, valamint cs) az orvosi bélyegzõ számát, vagy szakdolgozó esetén a mûködési nyilvántartási számot, továbbá a helyettesítés rendjét, a helyettesítõ nevét és orvosi bélyegzõ számát vagy mûködési nyilvántartási számát, amennyiben a szolgáltató alapellátást nyújt vagy egyéni vállalkozó.”

Source: https://magyarkozlony.hu/hivatalos-lapok/9a69f2d69e24bf3928eb75583c8df05fa6fea185/dokumentumok/23c81725214566708fc08bc5f07dde7687e7b524/letoltes